Gríč pri Doblíčah je naselje v Sloveniji v Občini Črnomelj. Leži na Dolenjskem (v Beli krajini) in je del Jugovzhodne statistične regije. SV od Griča pri Dobličah se nahajajo Dobliče. Zaselki naselja vključujejo Gornji in Dolnji grič, ki je tudi vaško središče, in tudi Vidoše (v starejših zapisih Vidoši) ter Kralje. Vidoše so obcestni naselje ob cesti Bistrica–Mavrlen in so bile nekoč del naselja Doblička Gora.

Geografija 
Povprečna nadmorska višina naselja znaša 262 m. V bližini Griča pri Dobličah se nahajajo Dobliče (2,5 km) in Črnomelj (7,5 km). Vas leži pod severovzhodnim pobočjem Poljanske gore. V hribih nad vasjo je več kraških jam. Zahodno od naselja leži Grdanji skedenj (Grdan je star priimek v okolici, skedenj pa poimenovanje za majhno vodoravno kraško jamo). Nad Vidošami se nahaja jama Zjot (ali Zjod), njeno ime izhaja iz tipa tal.

Zgodovina 
Na območju Griča pri Dobličah, na vzhodnem pobočju Židovca, so leta 1941 tam taborili prvi belokranjski partizani. V spomin danes na dnu vrtače stoji obris lesenega objekta. Leta 1955 je bilo naselje preimenovano iz Grič v Grič pri Dobličah. Grič je v Sloveniji zelo pogost toponim.

Znane osebnosti 

 Katka Zupančič (1889–1967), slovenska pesnica, pisateljica, prevajalka in publicistka

Sklici

Viri

Zunanje povezave 
 Statistični urad Republike Slovenije, Popis prebivalstva, gospodinjstev in stanovanj 2002

Glej tudi 
 seznam naselij v Sloveniji

Naselja Občine Črnomelj
Kraji v poštnem okolišu Črnomelj
Preimenovana naselja v Sloveniji